پردی ویلیامزبێرگ

پردی ویلیامزبێرگ پردێکی ھەڵواسراوە بەسەر ڕووباری ئیستدا لە شاری نیویۆرک، کە ناوچەی لۆوەر ئیست سایدی مانھاتن بە گەڕەکی ویلیامزبێرگی بڕۆکلینەوە دەبەستێتەوە. پردەکە لە سەرەتادا بە «پردی ڕووباری ئیست» دەناسرا، و لە ساڵی ١٩٠٣دا تەواو کرا. بە درێژاییی ٧٬٣٠٨ پێ (٢٬٢٢٧ m)، درێژترین مەودای پردی ھەڵواسراو بوو لە جیھاندا تا ساڵی ١٩٢٤. پڕۆژەی پردەکە لە کانوونی دووەمی ١٨٩٢دا پێشنیار کرا و لە ساڵی ١٨٩٥دا پەسەند کرا. کارکردن لێی لە ١٩ی حوزەیرانی ١٨٩٦ لەژێر سەرپەرشتیی گەورە ئەندازیار لێفێرت ئێڵ باک دەستی پێکرد. سەرەڕای دواکەوتن و کەمبوونی بوودجە، پردەکە لە ١٩ی کانوونی یەکەمی ١٩٠٣دا کرایەوە. جگە لە ڕێگاوبان، شۆستەی پیادەڕۆ و ھێڵەکانی بنەڕێی نیویۆرک ستی، پردەکە چوار ھێڵی ترامواشی ھەبوو، کە لە ساڵانی ١٩٣٦ و ١٩٤٩دا بە ڕێگای ئۆتۆمۆبیل گۆڕدران. دوای دۆزینەوەی کەموکوڕی توندی پێکھاتەیی، پردەکە لە ساڵانی ١٩٨٠ و ١٩٩٠دا نۆژەنکردنەوەیەکی سەرەکیی بەخۆوە بینی، و لە ساڵانی ٢٠٢٠ەکانیشدا دووبارە نۆژەن دەکرایەوە. سەرچاوەکان دەروازەی ویلایەتە یەکگرتووەکانی ئەمریکا دەروازەی ئەندازیاری